**8 наурыз- аналар мерекесі!**

«Ана- бір қолымен бесікті, екінші қолымен әлемді тербетеді » -дегендей көктемнің алғашқы күндерімен бірге аналар мерекесі келеді. Оларға күннің шуағымен бірге өз жылы сезімімізді білдіру үшін қолдан келген бар өнерімізді салып, осынша ардақты- асыл жандарға дүниенің ең асыл қазынасын сыйлағымыз келеді.

Осынша шаттыққа толы мерекені біздің мектебімізде тойлады. Мектеп оқушылары аналарына өз қолдарынан сыйлықтар, әндері мен билерін әзірледі. Сыйлықтар қағаздан, матадан, ермексаздан әр-түрлі болса да, шын жүректен екендігі көрініп тұрды. Мектепке келген ата-аналар мен қонақтар балалардың өнеріне риза болып, оларға жақсы тілектерін білдірді.

Бала тәрбиесі тал бесітен басталады –деген нақыл сөзге сүйене отырып мектеп мұғалімдерінің ұйымдастырған мерекелік іс- шара оқушылардың бойына анаға, қарындасына, әпкелеріне деген сезімнің тұңғиығына үңілуіне жол ашты деп ойлаймын. Анасын сыйлап өскен жасөспірім, отанын да қорғайтын мықты азамат болады.